BGRIM ส่งบ.ร่วมค้าคว้างานก่อสร้างโซลาร์ฟาร์มทุ่นลอยน้ำเขื่อนสิรินธร 45 MW “กฟผ.”
BGRIM ส่งบ.ร่วมค้าคว้างานก่อสร้างโซลาร์ฟาร์มทุ่นลอยน้ำเขื่อนสิรินธร 45 MW "กฟผ."
20 ม.ค. 2563

บริษัท บี.กริม เพาเวอร์ จำกัด (มหาชน) หรือ BGRIM เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่การไฟฟ้าฝ่ายผลิตแห่งประเทศไทย (กฟผ.) ได้ประกาศประกวดราคางานจัดซื้อและจ้างก่อสร้างโครงการผลิตไฟฟ้าจากเซลล์แสงอาทิตย์ติดตั้งบนทุ่นลอยน้ำ
สำหรับโครงการโรงไฟฟ้าพลังงานแสงอาทิตย์ทุ่นลอยน้ำ ร่วมกับโรงไฟฟ้าพลังน้ำเขื่อนสิรินธร อำเภอสิรินธร จังหวัดอุบลราชธานี กำลังผลิต 45 เมกะวัตต์ ซึ่งเป็นโครงการนำร่องของกฟผ. และโครงการ Hybrid Hydro-Floating Solar ที่ใหญ่ที่สุดในโลกนั้น ที่ประชุมคณะกรรมการกฟผ. ได้อนุมัติให้กิจการร่วมค้า บี.กริม เพาเวอร์-เอ็นเนอร์จี้ ไชน่า (B.Grimm Power – Energy China Consortium) เป็นผู้ชนะการประกวดราคา (ซึ่งบริษัทเป็นผู้รับผิดชอบส่วนงานดำเนินโครงการภายในประเทศให้แก่กฟผ.) และ กฟผ. ได้ออกหนังสือแสดงเจตจำนง (Letter of Intent) เมื่อวันที่ 16 ธ.ค.2562 ให้แก่ B.Grimm Power – Energy China Consortium แล้ว
ทั้งนี้ พิธีลงนามสัญญาจัดซื้อและจ้างก่อสร้างโครงการผลิตไฟฟ้าจากเซลล์แสงอาทิตย์ติดตั้งบนทุ่นลอยน้ำสำหรับโครงการโรงไฟฟ้าพลังงานแสงอาทิตย์ทุ่นลอยน้ำร่วมกับโรงไฟฟ้าพลังงานน้ำเขื่อนสิรินธร ระหว่าง กฟผ. กับ B.Grimm Power – Energy China Consortium มีขึ้นในวันที่ 20 ม.ค.2563 ณ โรงแรมเซ็นราคา แกรนด์ เซ็นทรัลพลาซา ลาดพร้าว